|  |  |
| --- | --- |
| **Styringsdialog 2022 – OK-Fonden – Referat af møde den 16. dec. 2022** | **Byrådssekretariatet**16. december 2022**Sagsnr. 22-004599** Brevid. Ref. RSM |

Deltagere:

Anne Nonboe, OK-Fonden, budget og økonomi

Hans Jørn Rosenkilde, Roskilde Kommune

Rikke Siggaard Madsen, Roskilde Kommune

Dagsorden:

1. **Gennemgang af styringsrapport 2021, herunder effektivitetstal, kritiske nøgletal, afdelinger med særlige udfordringer mv.**

Fra 2023 har alle afdelinger 30 årige drifts- og vedligeholdelsesplaner. Planerne er udarbejdet i 2022.

PWC bliver ny revisor fra 2023.

Arbejdskapital ligger meget under benchmark. Årsagen er, at arbejdskapitalen ligger i den overordnede organisering, og afdelingerne styrer hver især egen økonomi. Og der er intet krav til indbetaling til arbejdskapital.

Administrationshonoraret ligger ca. 1.000 kr. højere end benchmark. Årsagen er, at der i beløbet indgår revisorhonorar. Derudover er administrationsmonoraret måske en smule større end mange andre boligafdelinger, men der er heller ingen tillægsydelser.

Der er fejl i oplysninger om, hvorvidt det er familie- eller ældreboliger. Det er kun ældreboliger. Anne sørger for at oplysningerne bliver rettet.

Henlæggelser til vedligehold: Tuen har brugt mange midler på vedligeholdelse, og derfor er posten med opsparede henlæggelser til vedligeholdelse ikke så stor. Fremover vil vedligeholdelse ske iht. DV-planen, og derfor vil der over tid blive opsparede flere midler til henlæggelser til vedligehold.

1. **Gennemgang af regnskab 2021**

Landsbyggefondens regnskabsgennemgang for 2021 blev drøftet.

Overvej lidt uddybet ledelsesberetning, fx om hvordan året er gået, målopfyldelse, arbejde med effektiviseringer og DV-planer o.l.

Opmærksomhed på, at materialet til styringsdialogen lægges op på portalen så tidligt som muligt, gerne inden sommerferien.

1. **Igangværende nybyggeri og renovering**

Intet at bemærke.

1. **Kommende nybyggeri og renovering**

Intet at bemærke.

1. **Eventuelt**

Koglerne havde et stort underskud sidste år. Det skyldes formentlig forkert postering. Anne følger op i det nye regnskab. Koglerne har fået ny leder, og afdelingen kører rigtig fint.

Relevante emner omkring Koglerne og Højvangsgård sættes på dagsorden fremover, hvis der er behov for drøftelser.